**Tiszavasvári Város Önkormányzata**

**Képviselő-testületének**

**20/2020. (I.30.) Kt. számú**

**határozata**

**A Magyar Vöröskereszttel kötött használati jogot alapító szerződés módosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva „A Magyar Vöröskereszttel kötött használati jogot alapító szerződés módosításáról” szóló előterjesztésről az alábbi határozatot hozza:

1. A Képviselő-testület hozzájárul a Magyar Vöröskereszt Szabolcs-Szatmár-Bereg Megyei Szervezetével 2017. május 01-től kötött használati jog alapításáról szóló szerződés módosításához a határozat 1. mellékletében található Használati jogot alapító szerződés módosításában foglaltak szerint.
2. Felhatalmazza a Polgármestert, hogy a módosító okiratot írja alá.

Határidő: esedékességkor Felelős: Szőke Zoltán polgármester

 **Szőke Zoltán Dr. Kórik Zsuzsanna**

 **polgármester jegyző**

20/2020. (I.30.)Kt. határozat 1. melléklete

**HASZNÁLATI JOGOT ALAPÍTÓ SZERZŐDÉS**

**1. SZÁMÚ MÓDOSÍTÁSA**

amely létrejött egyrészről

**Tiszavasvári Város Önkormányzata** (székhely: Tiszavasvári Városháza tér 4. képviselő: Szőke Zoltán polgármester), mint **használatba adó**

másrészről

**Magyar Vöröskereszt Szabolcs-Szatmár-Bereg Megyei Szervezete** (székhely: Nyíregyháza Malom u. 3., képviselő: Gurály Edina Erzsébet) mint **használatba vevő** között alulírott napon és helyen az alábbi feltételek mellett:

Előzmény:

Szerződő felek megállapítják, hogy közöttük 2017. május 09. napján létrejött egy szerződés a tiszavasvári 1679/A/3 hrsz-ú 66 m2 alapterületű, a tiszavasvári 2866 hrsz-u irodaház 44 m2 alapterületű és a tiszavasvári 2852 hrsz-u ingatlan 22 m2 alapterületű helyiségek használati joga tárgyában. A megjelölt ingatlanok közül azonban a használati jog változása tekintetében csak a 2866 hrsz-u ingatlan vonatkozásában tartalmazott az okirat bejegyzési engedélyt a használatba adó – visszaadó részéről. A másik két ingatlan vonatkozásában ezért a felek jelen szerződésben foglaltakkal egészítik ki a fent megjelölt szerződés 5. pontját.

1./ Az eredeti szerződés 5. pontja az alábbiak szerint módosul:

 „5. Hozzájárulás használat joga bejegyzéséhez:

5.1. Használatba adó hozzájárulását adja, hogy a 2866 hrsz-ú, a valóságban 4440 Tiszavasvári, Ady Endre u. 8. szám alatti – Magyar Vöröskereszt Szabolcs-Szatmár-Bereg Megyei Szervezete által használt – Térségi Szolgáltató Ház megnevezésű irodaház emeleti részén található 44 m2 alapterületre a Használatba vevő javára ingyenes használat jogcímén használati jog kerüljön bejegyzésre 2017. május 01. napjától határozatlan időre.

5.2. Használatba adó a jelen szerződés aláírásával feltétel nélküli hozzájárulását adja ahhoz, hogy használatba vevő használati joga a tiszavasvári 2852 hrsz-ú ingatlan udvarában lévő hátsó épület 22 m2 nagyságú részére határozatlan időre bejegyzésre kerüljön az ingatlan-nyilvántartásba.

5.3. Használatba vevő a tiszavasvári 1679/1 hrsz-ú ingatlan vonatkozásában – a jelen szerződés aláírásával – feltétel nélkül hozzájárul ahhoz, hogy a használati joga ezen ingatlanról törlésre kerüljön.”

2./ Az eredeti szerződés „Előzmény” részében, valamint az 1.b) pontban szereplő Kossuth utca 10. szám alatti ingatlan címe a házszámváltozás miatt Kossuth utca 4. számra módosul.

3./ Szerződő felek a szerződés egyéb részeit változatlanul hagyják. Kijelentik, hogy az okiratot szerkesztő ügyvéd helyesen foglalta okiratba szerződéses akaratukat, azt ügyvédi tényvázlatnak is elfogadják.

4./ Felek a jelen használati jog alapítását kiegészítő szerződés elkésztésére és ellenjegyzésére Dr. Tamás Ildikó ügyvéd (székhely: 4400. Nyíregyháza Szabadság tér 12. Pf.208., kamarai azonosító: 36063436) részére adnak megbízást, aki azt elfogadja.

 Jelen szerződést a felek, mint akaratukkal mindenben megegyezőt jóváhagyólag aláírják.

Nyíregyháza, 2020 ……….

 **Tiszavasvári Város Önkormányzata Magyar Vöröskereszt**

Használatba adó **Szabolcs-Szatmár-Bereg Megyei Szervezete**

 Használatba vevő

 Ellenjegyzem: Nyíregyházán 2020.…….